**7. D**

**ŠESTI TEDEN**

*Dragi učenci,*

*je že res, da je zadnji teden pred počitnicami, ki jih vsi komaj pričakujete, vendar pa boste morali še malce napeti moči in možgančke ter se prebiti skozi tedensko nalogo. Saj bo šlo …*

*Mladinski roman Elvis Škorc, genialni štor je večina med vami prebrala. O besedilu ste razmišljali, ko ste odgovarjali na vprašanja (analizirali besedilo), tako da zgodbo in njen slog dobro poznate in razumete.*

*Ta teden se bomo z Elvisom še malo ukvarjali, in sicer boste za preverjanje napisali spis – ocenjevanje pa sledi v maju …*

*Delo si po urah in dnevih razporedite sam.*

**ELVIS ŠKORC, GENIALNI ŠTOR**

**SPIS**

1. Napisal boš spis, ki bo povezan z domačim branjem, to je s knjigo Elvis Škorc, genialni štor, ki si jo prebral in o njej tudi razmišljal, ko si odgovarjal na vprašanja.
2. Preden dobiš navodila za spis, naj te spomnim, kaj moraš pri spisu upoštevati.

**ZUNANJA ZGRADBA:**

Spis sestavljajo 3 deli: **UVOD, JEDRO in ZAKLJUČEK**

|  |  |
| --- | --- |
| UVOD | je kratek – napoveš temo (o čem boš pisal) |
| JEDRO | je osrednji del spisa in je dolg:v jedru pišeš vsebino |
| ZAKLJUČEK | je kratek – zaključiš pripoved, poveš mnenje ipd. |

Vsebina spisa mora biti povezana z naslovom.

Pomembo je tudi, da paziš na **JEZKOVNO IN PRAVOPISNO PRAVILNOST.**

**SPIS OB PREBRANEM BESEDILU**

Za vajo boš napisal spis z naslovom ***MOJA IZBIRA***

Preberi odlomek in napiši spis po navodilih. Elvis v odlomku razmišlja, kar mu je oče rekel, ko se je počutil nemočnega: »Lahko čepiš doma in se smiliš samemu sebi, lahko pa ukrepaš …« me je oče soočil z dilemo. »To je tvoja izbira!«

|  |
| --- |
|  Jemali smo aluminij. O tem sem nekaj malega vedel, ker sem ga naštudiral zaradi izbirne vsebine, robotike pri tehniki. Zanimajo me računalniško krmiljenje in senzorji, poskušal sem izdelati robotsko roko. Zaenkrat neuspešno. »Elektroliza je postopek, pri katerem se glinica s pomočjo energije razgradi na …« Očetove besede o izbiri mi že ves teden niso šle iz glave. Spraševal sem se, zakaj sem reva. Morda zato, ker se še nikoli nisem uprl? Ni šlo za to, da se ne bi upal postaviti zase, ampak za grozo pred tem, da bi opozoril nase. Saj veš, da bi vsi buljili vame. No, saj boš sam spoznal, kako je to. Pomislil sem na posnetek. Saj so že buljili. V mojo rit! Kaj je lahko hujšega od ritnic, ki ti gledajo izza roba zapranih gat? Dvignil sem glavo in se živčno ozrl naokrog. Z Urbanom sva trčila s pogledi.  »Joškar …« je z usti komaj slišno oblikoval besedo.  »Pizdonkar …« je šepnil Blaž v klopi pred njim in se spačil. V tistem trenutku se je v meni nekaj premaknilo. Kot bi me nekdo s komolcem sunil v notranjo stran prsnega koša. Glas v meni je dejal, da Urbana morda res ne morem nalomiti, lahko pa mu sesujem ego. (Janja Vidmar, Elvis Škorc, genialni štor, odlomek, založba MIŠ,2018, str. 46−47)  |

Spodaj so navedena navodila, ki ti bodo pomagala, da boš napisal, kar naloga zahteva od tebe.

Spis mi pošlji na moj e-naslov, da ga pregledam in ti svetujem, kaj lahko popraviš ter izboljšaš. Tvoj spis bo izhodišče za ocenjevanje znanja v mesecu majo. O kriterijih in pisni nalogi boš takrat seznanjen.

|  |  |  |
| --- | --- | --- |
| UVOD | * **predstavi prebrano delo**
 | * navedi avtorico
* navedi naslov romana in razloži, kaj pomeni
* pripovedno besedilo: mladinski roman
 |
| JEDRO | * **pišeš glede na navodila**
 | * preberi odlomek in povej, kaj se je Elvisu v odlomku zgodilo (ali se je postavil zase ali je ostal žrtev) – tu lahko navedeš, zakaj je naslov spisa »Moja izbira«
* kako se je zgodba nadaljevala, je Elvis spravil Urbana in Blaža v zadrego
* v odlomku je navedenih nekaj Elvisovih lastnosti: povej, kaj veš o njem (predstavi ga)
 |
| ZAKLJUČEK | * **mnenje**
 | * v čem se mladi bralci lahko poistovetijo z Elvisom (lahko navedeš svoje razmišljanje)
* mnenje o knjigi (utemelji ga)
 |

|  |
| --- |
| Na e-pošto jana.stancic@guest.arnes.si ta teden pričakujem tvoj spis. |

*Upam, da ti je uspelo oddati spis in da boš lahko brezskrbno užival v prvomajskih počitnicah.*

*Jana Stančič*